钦定古今图书集成/明伦汇编/氏族典/第462卷 > 《廖用贤尚友录》 > 顾和
## 钦定古今图书集成/明伦汇编/氏族典/第462卷 > 《廖用贤尚友录》 > 顾和

按《晋书顾和传》：“和字君孝。曾祖容，吴荆州刺史。祖相，
临海太守。和有清操，王导为扬州，辟从事月旦，由是
知名。太宁初，王敦请为主簿，迁护军长史。王导为扬
州，请为别驾。所历皆著称。咸康初，拜御史中丞，百僚
惮之。迁侍中，转吏部尚书。康帝即位，领国子祭酒，母
忧去职。起为尚书令。居任多所献纳，虽权臣不苟阿”
挠。永和七年，以疾笃辞位。卒，谥曰穆。子淳，给事黄门
侍郎。